බන්ධනාගාර නියාමකවරුන්ගේ සිට බන්ධනාගාර අධිකාරීවරුන් දක්වා සෑම නිලයක්ම අපරාධකරුවන්ගේන් ලැබෙන මුල්‍යමය හෝ දේපළමය හෝ වෙනත් වරප්‍රසාද වෙනුවෙන් හෝ යටත් වැසියන් සේ කටයුතු කරන්නේ නම්, ඇතැම් අපරාධකරුවන් අධිකරණ පරිශ්‍රයේදී බන්ධනාගාර නියාමකයන් හා පොලිසිය විසින් විශේෂ වරප්‍රසාද ලබාදෙන්නේ නම්, ඔවුන් අධිකරණයේ පවතින සිරමැදිරිවලට ඇතුළු නොකර බංකුවක වාඩි කරවන්නේ නම් පොලිසියේ ඉහළ නිලධාරින් පවා පැමිණ ඔහුට සර් නොකීවත් සර් කියන මට්ටමෙන් අමතන්නේ නම්, අපරාධ පරීක්ෂණ දෙපාර්තමේන්තු භාරයේ සිටි ඇතැම් සැකකරුවන් අතින් උපන්දින කේක් කවාගන්නා තත්ත්වයට විමර්ශන නිලධාරින් පත්වන්නේ නම් මේ රටේ නීතිය, නීතිය රකින්න ස්ථාපිත කළ ආයතන ගැන ජනතාවට තබාගත හැකි විශ්වාසය, බලාපොරොත්තුව කුමක් ද?